เพิ่งเคยมีเพศสัมพันธ์กับแฟนสาวครั้งแรกครับ ไม่ได้ใส่ถุงยางอนามัย มีการใช้ปากร่วมด้วย มีโดนฟันกระทบบ้าง ปลายอวัยวะเพศผมมีจุดแดงๆเล็กๆ (ไม่นูน) 6-7 จุด ไม่เจ็บไม่ปวด ปัดสวะได้ปกติ จะแสบก็ต่อเมื่อเอาหนังหุ้มปลายลงมาสุดแล้วล้างทำความสะอาด (แสบตอนโดนน้ำ) (หนังหุ้มปลายอวัยวะเพศไม่มีจุดนะครับ ปกติทุกอย่างมีเพียงแค่หัวที่มีจุดแดงๆเล็กๆ) แบบนี้ผมจะเป็นอะไรร้ายแรงไหมครับ หรือมันแค่ถลอก ตอนนี้ผมกังวลมาก (มีรูปด้วยนะครับแต่ไม่รู้จะฝากรูปได้ทางไหนบ้าง)
สวัสดีค่ะ officialxeus,จุดแดงๆ ที่ปลายอวัยวะเพศ ซึ่งเกิดในวันเดียวกันกับที่ได้มีเพศสัมพันธ์ไป น่าจะเป็นแผลฟกช้ำหรือแผลถลอกที่เกิดจากการใช้ปากกับอวัยวะเพศค่ะ ไม่น่าเกิดจากโรคจากโรคติดต่อทางเพศสัมพันธ์ เพราะโรคติดเชื้อต่างๆ จะแสดงอาการหลังจากที่มีเพศสัมพันธ์ไปแล้วอย่างน้อย 2-4 วันจนถึงสัปดาห์ (แล้วแต่ว่าเป็นโรคอะไร) นอกจากนี้ โรคต่างๆ มักจะเป็นเกิดเป็นตุ่มที่นูนขึ้นมา ไม่ได้เรียบแบน และมักกลายเป็นแผลตามมาด้วยดังนั้น ควรดูแลแบบแผลฟกช้ำและแผลถลอกไปก่อน โดยในเบื้องต้น ควรฟอกทำความสะอาดด้วยสบู่ให้สะอาด ซับให้แห้ง พยาายามอย่าให้อวัยวะเพศเปียกชื้น งดการมีเพศสัมพันธ์ไปก่อนจนกว่าจะหาย รวมถึงงดการช่วยตัวเองด้วย และยังไม่ต้องทายาใดๆ โดยหากเป็นแผลฟกช้ำ หรือแผลถลอก ก็จะค่อยๆ หายไปได้เองภายในไม่เกิน 1 สัปดาห์ค่ะ